CELEX: 62020TN0208
Language: mt
Date: 2020-04-09 00:00:00
Title: Kawża T-208/20: Rikors ippreżentat fid-9 ta’ April 2020 – JH vs Europol

8.6.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 191/38
            
         
      Rikors ippreżentat fid-9 ta’ April 2020 – JH vs Europol
      (Kawża T-208/20)
      (2020/C 191/52)
      Lingwa tal-kawża: il-Ġermaniż
      
         Partijiet
      
      
         Rikorrent: JH (rappreżentant: M. Quaas, avukat)
      
         Konvenuta: Aġenzija tal-Unjoni Ewropea għall-Kooperazzjoni fl-Infurzar tal-Liġi (Europol)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tikkonstata l-illegalità tad-deċiżjoni tat-2 ta’ April 2019 meħuda mid-direttur tal-konvenuta li tneħħi, b’effett immedjat, lir-rikorrent mill-funzjonijiet tiegħu ta’ Kap tal-Unità GDPT (Protezzjoni Personali) tad-Diviżjoni Governance Directorate tal-Uffiċċju Ewropew tal-Pulizija Europol; u
               
            
                  —
               
               
                  tikkundanna lill-konvenuta tħallas lir-rikorrent kumpens għad-danni, li l-ammont tiegħu jiġi stabbilit mill-Qorti Ġenerali.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka l-motivi li ġejjin.
      
                  1.
               
               
                  Ksur tar-Regolamenti tal-Persunal ta’ Europol
                  Ir-rikorrent isostni li l-kundizzjonijiet tar-Regolamenti tal-Persunal ta’ Europol sabiex tittieħed l-miżura dixxiplinari kontenzjuża ma kinux issodisfatti. Fil-fehma tiegħu, il-konvenuta injorat id-dispożizzjonijiet applikabbli tal-imsemmija Regolamenti tal-Persunal, u kien (biss) xhur wara li hija pprovat tiġġustifika l-miżura dixxiplinari li kienet ittieħdet billi bbażat ruħha fuq deċiżjoni ta’ assenjazzjoni mill-ġdid retroattiva u billi rreferiet għal organizzazzjoni mill-ġdid.
               
            
                  2.
               
               
                  Preġudizzju għas-saħħa u inkapaċità għax-xogħol
                  Ir-rikorrent jitlob, barra minn hekk, kumpens għad-danni, peress li huwa jqis li huwa stabbilit li l-miżura illegali ppreġudikat is-saħħa tiegħu u qegħditu fl-impossibbiltà li jkompli bl-attività professjonali tiegħu.